Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: szóló 1990. évi LXXII. törvény megváltoztatta. A törvényjavaslat indokolása szerint a vállalati tanács és a dolgozók
Paragraph Index: 246

21. §-ának megváltoztatása. Az új szabályozás szerint a vagyonmérlegben megjelölt vállalati vagyonra esõ üzletrészeket (részvényeket) az állami vagyonkezelõ szervezet értékesítette [21. § új (1) bekezdése]. Megszûnt tehát az a megoldás, hogy a nem értékesített üzletrészeket a társaság három évig „magánál tartotta”. Az Átv. 21. §-ának módosítására vonatkozó miniszteri indokolás szerint a gyakorlatban bizonytalan volt az, hogy ki a jogosultja (tulajdonosa) a társaság által „magánál tartott” üzletrészeknek (részvényeknek). A vagyonkezelõ által értékesített vállalati vagyonrész ellenértékébõl a módosított szabály szerint is 20% illette meg a társaságot [21. § új (1) bekezdése]. A módosított 21. § (3) bekezdése ugyancsak a korábbi rendelkezéssel tartalmilag azonos megfogalmazással mondta ki — a korábban a 23. §-ban elhelyezett — azt a szabályt, hogy a társaságot megilletõ részesedésbõl részvénytársaság esetén dolgozói részvényt kell kibocsátani.

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes